पानिकौआ या पानिकौर (बाल कविता)
पाछाँ कौआ सनि छै कारी, या कारी नर कोइली सनि ।
 कोनो जलाशय, जतऽ मनुक्खक, आबाजाही कम हो ।
 ताहि भीड़*२लग, गाछ बाँस पर, पानिकौआ हरदम हो । ।
 आँखि गड़ओने, पोखरिक पानिमे, बैसल एकटक ताकए ।
 देखिते माछ, ओ आबए चट दऽ, लूझि लोलमे भागए । ।
 बहुधा माछ पकड़बा लए ओ, पानिमे गोंता मारए ।
 पानिमे हेलबासँ पहिने, ओ करैछ क्षेत्र सर्वेक्षण ।
 कारी हंस वा बत्तख सनि ओ, पानिमे हेलैत लागैछ ।
 मनुखक आहटि दूरहुसँ जँ, चट दऽ उड़ि कऽ भागैछ । ।
 जलकर - माछक व्यवसायीकेँ, करैछ बहुत नोकशान ।
 एहि धरती केर एक द्वीप पर, पानिकौआ छी एहनो ।
 *१ - पानिकौआ (उच्चारण - पैनकौआ) या पानिकौर (उच्चारण - पैनकौर) केर पछिला भाग (पीठ दिशका भाग) भीजल रहला पर एकवर्णी कौआ सनि कारी लागैत अछि जखनि कि सुखाएल रहला पर कारी तँऽ अवश्ये रहैत अछि पर कारीक मात्रामे तर-तम भाव बुझना जाइछ । अगिला भाग (पेट दिशका भाग) कोनहु प्रजातिमे कारी, कोनहुमे उज्जर वा कोनहुमे छाउरक रंग सनि कारी होइत अछि । लोल सेहो छाउरक रंग सनि होइत अछि ।
 एहि ठाम दोसर अर्थ (भिण्डा) अभिप्रेत अछि ।
 *३ - पानिकौरक लेल पानिसँ भीजल अपन पंखकेँ सुखाएब आवश्यक थिक । ताहि हेतु ओ कोनहु गाछक ऊँच डाढ़ि पर वा बाँसक छुपुङ्गी पर अपन पंखकेँ पसारि कऽ बैसि जाइत अछि आ हवामे ओकरा सुखबैत अछि ।
 *४ - पानिकौआ आ सिल्ली दुहु चिड़ै पानिमे उतड़बासँ पहिने पूरा क्षेत्र केर आकाशीय सर्वेक्षण करैत अछि आ मनुक्खसँ सुरक्षित दूरी देखलाक बादे पानिमे उतरैत अछि । ई सर्वेक्षण एक वा एकाधिक बेर ताहि क्षेत्रविशेषक चक्कर काटि कऽ कएल जाइत अछि । पानिकौआ ई सर्वेक्षण प्रायः एकल स्वरूपमे करैत अछि जखनि कि सिल्ली सामुहिक रूपसँ ।
 *५ - पानिकौआ आ सिल्ली दुहु माछ खाइत अछि आ तेँ व्यावसायिक रूपेँ माछ पोषनिहार लोकक लेल हानिकर अछि । तेँ ओसभ डोरीमे बीच-बीचमे करिया पन्नीकेँ (पॉलीथीन) बान्हि पोखरिक एक भीड़सँ दोसर भीड़ धरि टाँगि दैत छथि । आकाशीय सर्वेक्षण करए काल पानिकौआ आ सिल्ली एकरा पहिनेसँ उतरल आन पानिकौआ या सिल्लीक समूह बूझि धोखा खाए जाइत अछि आ ओहि जलाशयक पानिमे नञि उतड़ैत अछि ।
 *६ - प्रशान्त महासागरक (GALAPAGOS ISLANDS) गॅलापॅगॉस द्वीपसमूह पर पानिकौरक एक टा एहेन प्रजाति थिक जकरा पाँखि तँऽ छै पर ओ उड़ि नञि सकैत अछि । मतलब कि उड़नाइ बिसरि गेल अछि आ तेँ ओकर पंख बहुत छोट भऽ गेल छै आ देह भारी । एकरा गॅलापॅगॉस पानिकौआ या गॅलापॅगॉस पानिकौर (GALAPAGOS CORMORANTS) कहल जाइत अछि । एकर वैज्ञानिक नाँओ फॅलॅक्रॉकॉरेक्स हॅरीसी (Phalacrocorax harrisi) थिक ।
 मैथिली पाक्षिक इण्टरनेट पत्रिका "विदेह" केर 195म अंक (01 फरबरी 2016) (वर्ष 9, मास 98, अंक 154) केर "बालानां कृते" स्तम्भमे प्रकाशित । 